درب التبانة
درب تّبانة هي لمجرّة لي فيها لمجموعة شّمسية ديالنا، ب سّمية لي كاتوصف لمظهر ديال لمجرّة منين كاتّشاف من لأرض: فرقة مضبّة ديال ضّو كاتبان ف لّيل ومشكلة من نجوم لي مايمكنش يتشافو ب لعين نيشان. سّمية جايا من لعربية درب التبانة ولّي كاتعني بلي لعرب شبّهو لمجرة ب تّبن لي كان كايطيح ليهم من لماشية وكان كايبان لأتر ديالو ف لأرض بحال ل يدّين ديال لمجرة. أما سّمية نكليزية The Milky Way ف جات من تّعبير لإغريقي Kikilod Galaxias ولّي كايعني دوّارة د لحليب. كاتبان درب تّبانة من لأرض بحال شي شريط حيت لهيكل ديالها لي بحال شي ديسك كايتشاف من لداخل. أول مرة شاف ݣاليليو ݣاليلي شّريط بلي راه نجوما ف 1610. حتال لعشرينات لّولين ديال لقرن لي فات، كان كايسحاب لأغلب لفلكيّين بلّي درب تّبانة فيها ݣاع نّجوما د لكون.

عيون لكلام 

 
أجرام سماوية معروفة من لعصور لقديمة
مجرات حلزونية ضلعية